યુએસ ઇન્વાયરમેન્ટલ પ્રોટેક્શન એજંસી અનુસાર અમેરિકામાં દરરોજ 50 મીલી ગ્રામ ઘરની ધૂળ બાળકોના શરીરની અંદર જાય . વૈજ્ઞાનિકોએ નોર્થ કૈરલાઇનના 11 ઘરોમાંથી ડસ્ટના સેમ્પલ લઇને તેની ચકાસણી કરી તો 11માંથી 7 ઘરોમાંથી લીધેલી ડસ્ટમાં ચરબીના કોષને વિકસિત કરીને ટ્રાઇગ્લિસરાઇડ બનાવવાની ક્ષમતા હોવાનુ તારણ મળી આવ્યું. માત્ર એક જ ઘરની ડસ્ટમાં કોઇ કેમિકલ ઇફેક્ટ ન હતી. રિસર્ચ કરનારાઓએ પ્રયોગ બાદ એ તારણ પર આવ્યા કે જો ઘરમાં જામેલી ધૂળમાં રહેલા કેમિકલથી તમે પ્રભાવિત થાઓ તો તે તમારા શરીરના મેટાબોલિઝમને પ્રભાવિત કરે છે. અને ખાસ બાળકો સૌથી વધુ પ્રભાવિત થાય છે. જો કે આનાથી એવું ન સમજવું કે ધૂળમાં રમવાથી બાળકને નુકસાન થાય. કારણ કે, બાગબગીચાની ધૂળ હાનિકારક નથી પણ ઘરમા આવતી બહારની વસ્તુ ખાસ તો માલસામાનમાંથી નીકળતી અને તેના કેમિકલને કારણે પ્રદૂષણયુક્ત બનતી ધૂળ હાનિકારક છે. એટલે જો બાળક બહાર માટીમાં રમે તો તે આગળ જતાં મેદસ્વી બનશે કે તેને શારીરિક તકલીફ થશે એવું માનવુ નહીં. પણ હા, ઘરમાં રહે છે બાળક તો ઘરમાં સાફસફાઇ જરુર રાખવી. ઘરમાં ECDયુક્ત ધૂળ હોઇ શકે. એટલે આ ઘરની ધૂળમાટી સાફ કરશો તો એક્સર્સાઇઝની એક્સર્સાઇઝ થશે અને સફાઇ સાથે સ્વાસ્થ્ય પણ મળશે. એમ જ થોડું કહેવાય છે કે સ્વચ્છતામાં વસે પ્રભુતા.